Արամ Գրիգորի Տեր-Գրիգորյան

Արամ Գրիգորի Տեր-Գրիգորյան (), հայ խորհրդային բժիշկ։

Կենսագրություն 
Ավարտել է Մոսկվայի համալսարանի բժշկական ֆակուլտետը (1901), աշխատել Տվերի և Պոլտավայի նահանգների զեմստվոյական հիվանդանոցներում (1901-1904)։ 1904 թվականին վերադարձել է Հայաստան և Ալեքսանդրապոլում ձեռնամուխ եղել վիրաբուժական գործին։ 1907-1909 թվականներին կատարելագործվել է Փարիզի համալսարանի բժշկական ֆակուլտետում և կլինիկայում։ Այնուհետև վերադարձել է Հայաստան և Լևոն Տիգրանյանի հետ Երևանում հիմնադրել անվճար հիվանդանոց՝ չքավորության համար։ Հայաստանում խորհրդային կարգեր հաստատվելուց հետո զբաղվել է նոր բուժհիմնարկների կազմակերպման, կանխարգելիչ պատվաստումների կատարման գործով։ Որպես բժիշկ աշխատել է Երևանի Ն․ Կրուպսկայայի, Ալեքսանդր Մյասնիկյանի անվան դպրոցներում, իսկ 1944 թվականից՝ Հայաստանի գրողների միությունում։ Տեր-Գրիգորյանը մասնակցել է նաև Հայաստանի սպառողական կոոպերացիայի ստեղծմանը։

Հայ բժիշկներ
Մոսկվայի պետական համալսարանի շրջանավարտներ